section_heading: Program
paragraph_text: Svakoga dana navečer prikazivale su se specijalizirane emisije. Tako je ponedjeljkom prikazivana sportska emisija "Zakucavanje", koju su vodili Slavica Vulin i Igor Jelenić - TOTO, koji je bio ujedno i urednik emisije. Utorkom je na rasporedu bio politički magazin "Fortunal", kojeg je vodio i uređivao Neven Pavelka. Srijedom je bila emisija "VI?MI!", a vodila ju je i uređivala Ivana Vukić. Četvrtkom su izmjenično prikazivani turističko-gospodarski magazin "Potencijal" i emisija "Aktualno", voditelja Nevena Pavelke i urednice Ivane Vukić. Petkom je na rasporedu bila emisija "Moje skitnje", koju je uređivao i vodio Igor Jelenić - TOTO. Subotom je bila emisija o moru, "Arti", koju je uređivao Ivan Bačinić. Magazin "ZOOM" osmislila je novinarka Ivana Rašić Tomić. Emisiju je uređivala i vodila sve do rujna 2008. godine, a danas je voditeljica i novinarka Nove TV. Nova urednica je bila Sandra Profaca, a na mjesto voditeljice je došla Maja Draganić. Nedjeljom navečer prikazivala se emisija "1 na 1". Uređivao i vodio ju je hrvatski novinar Šenol Selimović.